open-index/open-wikipedia-markdown huggingface dataset:
האופה מברלין

**האופה מברלין** (באנגלית: **The Cakemaker**) הוא סרט קולנוע דרמטי להט"בי ישראלי משנת 2017 אותו כתב וביים אופיר ראול גרייצר. בסרט מככבים טים קלקהוף, רוי מילר, שרה אדלר, זהר שטראוס וסנדרה שדה. הסרט הופק בתמיכת המיזם לקולנוע ולטלוויזיה בירושלים וקרן יהושע רבינוביץ' לאמנויות תל אביב – פרויקט קולנוע.

הבכורה העולמית של הסרט הייתה בפסטיבל קרלובי וארי במסגרת התחרות הרשמית. הסרט זכה בפרס מיוחד מטעם חבר השופטים. בטקס פרסי אופיר לשנת 2018 היה הסרט מועמד ל-9 פרסי אופיר והיה לזוכה הגדול של הטקס לאחר שזכה ב-7 פרסים, לרבות עבור הסרט העלילתי הטוב ביותר.

המפיק הישראלי-אמריקאי אורי סינגר רכש את הזכויות להפקת עיבוד הוליוודי לסרט.

## תקציר העלילה
**תומאס** (טים קלקהוף) הוא אופה בבית קפה בברלין המתאהב בלקוח חוזר - **אורן** (רוי מילר), ישראלי המתגורר בירושלים, נשוי ואב לילד, העובד בתאגיד ישראלי-גרמני ומגיע לברלין אחת לחודש לצורכי עבודתו. הרומן בין השניים נגדע כאשר אורן נהרג בתאונת דרכים. האובדן מוביל את תומאס למסע בירושלים בעקבות זיכרונות אהובו ואל בית הקפה הירושלמי המנוהל על ידי **ענת** (שרה אדלר), אלמנתו של אורן.

## שחקנים ודמויות

## פרסים ומועמדויות

## קישורים חיצוניים

* 
* האופה מברלין, באתר המיזם לקולנוע ולטלוויזיה בירושלים
* האופה מברלין, באתר פסטיבל הקולנוע ירושלים
* 
* 
* 
* 
;ביקורות
* 
*
* 
* 
* 
*

## הערות שוליים

קטגוריה:סרטי 2017
קטגוריה:סרטי דרמה ישראליים
קטגוריה:סרטי להט"ב ישראליים
קטגוריה:סרטים באנגלית
קטגוריה:סרטים בגרמנית
קטגוריה:סרטים בעברית
קטגוריה:זוכי פרס אופיר: סרטים
קטגוריה:סרטים ישראליים משנת 2017
קטגוריה:פסטיבל הקולנוע קרלובי וארי
בנטלי EXP 9 F

**בנטלי EXP 9 F** (באנגלית: **Bentley EXP 9 F**) היא מכונית קונספט, 4x4, של יצרנית כלי הרכב בנטלי אשר הוצגה לראשונה בתערוכת הרכב הבינלאומית  של ז'נבה, שווייץ, בשנת 2012

## מאפיינים
דגם ה- "בנטלי EXP 9 F" מוגדר כ:  Sport utility vehicle (שילוב של מרכב גבוה כשל דגמי קרוסאובר, בתצורת דמוי סטיישן, הנעה 4x4 (רכב שטח), בגימור של מכונית סלון ומנוע רב עוצמה)

## תמונות

קובץ:2012-03-07 Motorshow Geneva 4601.JPG| בנטלי EXP 9 F
קובץ:2012 Geneva Motor Show - Bentley EXP 9F (6974977083).jpg | בנטלי EXP 9 F
קובץ:Bentley monster (7501656896).jpg | בנטלי EXP 9 F


## ראו גם
* בנטלי הונאודירס 
* בנטלי EXP 12 ספיד 6e

## לקריאה נוספת
*  בנטלי EXP 9 F (  Pulman, Ben (5 March 2012). "Bentley EXP 9 F SUV at 2012 Geneva motor show". Car Magazine. Retrieved 6 March 2012)
* בנטלי EXP 9 F - מכוניות קונספט ( 2012 Bentley EXP 9 F Review - Top Speed)

## קישורים חיצוניים

* 
*  בנטלי EXP 9 F  (4:39 דקות), יו-טיוב
* אתר חברת בנטלי

## הערות שוליים

קטגוריה:רכבי שטח ופנאי גדולים
קטגוריה:SUV
קטגוריה:מכוניות קונספט
קטגוריה:מכוניות בריטיות
EXP9F
חפרפרת ארוכת-זנב

**חפרפרת ארוכת-זנב** (שם מדעי: *Scaptonyx fusicaudus*) היא סוג ומין יחיד במשפחת החפרפרתיים. תפוצת החפרפרת היא בסין, וייטנאם ומיאנמר באזורים הררים. ואינה נמצאת נמצאת בסכנת הכחדה אלא בעלת אוכלוסייה גדולה בעולם.
החפרפרת ניזונה בעיקר מחרקים.
## קישורים חיצוניים

## הערות שוליים

קטגוריה:חפרפרתיים
קטגוריה:יונקים יחידים בסוגם
קטגוריה:סין: יונקים
קטגוריה:בעלי חיים שתוארו ב-1872
גיל לבנדה

**גיל לבנדה** (נולד ב-19 בינואר 1973) הוא המנהל מקצועי של מחלקת הנוער של מועדון הכדורגל הפועל פתח תקווה

## קריירה
לבנדה נולד בפתח תקווה. הוא בנו של אברהם לבנדה, שהיה מראשי קבוצת הפועל פתח תקווה. החל את דרכו כמאמן במחלקת הנוער של הפועל פתח תקווה כשאימן במשך מספר שנים את קבוצות הילדים והנוער של המועדון. בשנת 2008, הצטרף לבנדה למחלקת הילדים והנוער של מכבי חיפה שם אימן במשך תשע שנים קבוצות בגילאים שונים ובשנת 2011 אימן את קבוצת הנוער של המועדון. בשנת 2014, שימש לבנדה כעוזרו של המאמן הסרבי אלכסנדר סטנוייביץ' שאימן בקבוצה במשך כחצי שנה.

ב-17 במאי 2016 נבחר לשמש לראשונה כמאמן קבוצה בוגרת, לאחר שמונה למאמן הפועל ראשון לציון מהליגה הלאומית. ב-20 בדצמבר, לאחר יכולת ירודה שהציגה הקבוצה, פוטר לבנדה.

בפברואר 2017 מונה לבנדה לתפקיד עוזר המאמן בבית"ר ירושלים והחל לעבוד תחת המאמן שרון מימר. ב-16 באוגוסט, פוטר מימר מאימון הקבוצה ולבנדה מונה לתפקיד המאמן הזמני של הקבוצה. במשחק הבכורה שלו כמאמן ראשי בקבוצה, במחזור הפתיחה של עונת 2017/18, ניצחה בית"ר ירושלים את מכבי תל אביב בתוצאה 3-0. בין ה-3 בספטמבר ועד ה-13 בספטמבר הועסק במועדון אלי כהן כמנהל מקצועי ולבנדה היה כפוף אליו. לאחר שפוטר כהן, המשיך לבנדה לשמש כמאמן זמני עד ל-28 בספטמבר, אז מונה בני בן זקן למאמן הקבוצה ולבנדה חזר לעמדת עוזר המאמן. הנימוק בגינו מונה מאמן חדש לבית"ר במקום לבנדה הוא שללבנדה אין תעודת פרו הנדרשת כדי לאמן בליגת העל. סך הכל שימש לבנדה כמאמן הראשי בבית"ר במשך חמישה מחזורי ליגת העל, בהם רשם 3 ניצחונות ו-2 תוצאות תיקו.

ב-9 ביוני 2018 הוחתם לבנדה כמאמן הפועל איכסל, אשר עלתה לליגה הלאומית בסיום עונת 2017/18. ב-22 בספטמבר 2018 התפטר מתפקידו לאחר חמישה מחזורים, בהם לא צברה הקבוצה אף נקודה. בינואר 2019 מונה לבנדה לעוזרו מאמן עירוני קריית שמונה, תומר קשטן. מחזור לסיום העונה התפטר לבנדה מתפקידו לאחריו פיטוריו של קשטן.

## קישורים חיצוניים

* גיל לבנדה באתר ההתאחדות לכדורגל בישראל

## הערות שוליים

קטגוריה:מאמני כדורגל ישראלים
קטגוריה:מאמני הפועל ראשון לציון
קטגוריה:מאמני בית"ר ירושלים
קטגוריה:ישראלים שנולדו ב-1975
עונת 2007/2008 בליגה האדריאטית

**עונת 2007/2008 ב[[הליגה האדריאטית|ליגה האדריאטית]]** הייתה העונה השביעית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 3 קבוצות, קרואטיה - 4 קבוצות, בוסניה והרצגובינה - קבוצה בודדת, סרביה - 5 קבוצות, מונטנגרו - קבוצה בודדת.

המשחק הראשון התקיים ב-3 באוקטובר 2007 ותחרות הסתיימה ב-26 באפריל 2008. בתחרות השתתפו 14 קבוצות. 

התחרות כללה העונה הסדירה (26 סיבובים), שלב הפלייאוף בהשתתפות שמונה קבוצות, עד לשני ניצחונות ופיינל פור. 

העונה הסתיימה בניצחון של פרטיזן בלגרד מסרביה, בפעם השנייה בתולדות המועדון. לראשונה קבוצה ניצחה בליגה פעמיים ברציפות.

## טבלת הליגה

## [[פלייאוף]]

## פיינל פור
המשחקים נערכו בטיבולי הול, ליובליאנה

## קישורים חיצוניים
נתונים מפורטים של העונה

קטגוריה:תחרויות כדורסל ב-2008
קטגוריה:תחרויות כדורסל ב-2007
קטגוריה:עונות בליגה האדריאטית
קארין פאלק

**קארין פאלק** (בשוודית: **Karin Falck**; נולדה ב-6 בפברואר 1932) היא מנחת טלוויזיה ומפיקה שוודית.

## ביוגרפיה
פאלק נולדה בורמלנד שבשוודיה. היא למדה תולדות התיאטרון באוניברסיטת סטוקהולם ובמהלך לימודיה כשכתבה חיבור אודות תיאטרון לילדים החלה לשמש כעוזרת הפקות בתיאטרון.

ב-1954 החלה להופיע בטלוויזיה, ובאותה שנה החלה לעבוד ברדיו של שוודיה והיא האישה הראשונה במדינתה ששימשה כמפיקה. היא הפיקה בטלוויזיה מספר תוכניות לילדים ונוער.

בשנת 1975, היא הנחתה את האירוויזיון שנערך בשוודיה, וכמו כן הנחתה את המלודיפסטיבלן מוקדם יותר באותה השנה.

ב-2007 זכתה בפרס "Kristallen", טקס פרסי הטלוויזיה השוודית על מפעל חיים.

היא אמא לשלושה ילדים.

## קישורים חיצוניים

קטגוריה:מפיקי טלוויזיה שוודים
קטגוריה:מנחות טלוויזיה שוודיות
קטגוריה:מנחי האירוויזיון בשוודיה
קטגוריה:שוודיות שנולדו ב-1932
קטגוריה:שוודים שנולדו ב-1932
אדוארד סטולפר

**אדוארד מנין סטולפר** (באנגלית: **Edward Manin Stolper**; נולד ב-16 בדצמבר 1952) הוא גאולוג, פטרולוג ופלנטולוג אמריקאי במכון הטכנולוגי של קליפורניה.

## חייו ועבודתו
ב-1974 סיים סטולפר תואר ראשון במדעי כדור הארץ בהארוורד קולג', ב-1976 קיבל תואר מוסמך אוניברסיטה באוניברסיטת אדינבורו בגאולוגיה, וב-1979 קיבל באוניברסיטת הרווארד תואר דוקטורט במדעי כדור הארץ. באותה שנה, הוא החל לשמש "פרופסור משנה" (Assistant Professor, מקביל לדרגת מרצה בכיר בישראל) במכון הטכנולוגי של קליפורניה, ב-1982 הוא הפך "פרופסור חבר" (Associate Professor) ובשנת 1983 קיבל פרופסורה מלאה. מאז 1994 הוא ראש המחלקה לגאולוגיה ולמדעים פלנטריים במכון הטכנולוגי, ומאז 2007, הוא מנהלה האקדמי (Provost) של האוניברסיטה. בשנת 2013/2014, הוא היה נשיאו הזמני של המכון הטכנולוגי של קליפורניה.

סטולפר עוסק במחקר שדה, במחקר במעבדה, בהדמיות ממוחשבות ובשיקולים התאורטיים של התפתחות סלעי יסוד במערכת השמש. הוא בחן דגימות מהארץ, מהירח וממאדים, וכן מטאוריטים שונים. סייע רבות להבנת תהליכי ההיתוך בתוך כוכבי הלכת, ואת החשיבות של מים, פחמן דו-חמצני וגופרית בתהליכים אלה.

אדוארד סטולפר נשוי משנת 1973 ללורן, מנהלת המלגות במכון הטכנולוגי של קליפורניה, ושירותי הקריירה והלימוד בחו"ל של המכון.

## פרסים ואותות הוקרה
* מדליית ג'יימס ב' מייקלוויין (James B. Macelwane Medal; 1986)
* חבר האקדמיה האמריקאית לאמנויות ולמדעים (1991)
* חבר האקדמיה הלאומית למדעים (1994)
* מדליית ארתור ל' דיי (Arthur L. Day Medal; 2004)
* תואר דוקטור לשם כבוד מאוניברסיטת אדינבורו (2008)
* חבר מן החוץ ב"אקדמיה אירופיאה" (Academia Europaea; 2010)
* חבר מן החוץ בחברה המלכותית (2011)
* פרס ו' מ' גולדשמידט (V. M. Goldschmidt Award; 2012)
* תואר דוקטור לשם כבוד מהאוניברסיטה העברית בירושלים (2012)
* מדליית רובלינג (2017)
המינרל סטולפריט (באנגלית *Stolperite*) נקרא על שמו של אדוארד סטולפר.

## קישורים חיצוניים
* אדוארד סטולפר ו-קורות חייו באתר המכון הטכנולוגי של קליפורניה

## הערות שוליים

קטגוריה:בוגרי אוניברסיטת אדינבורו
קטגוריה:עמיתים זרים בחברה המלכותית
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:גאולוגים אמריקאים
קטגוריה:סגל המכון הטכנולוגי של קליפורניה
קטגוריה:חברי האקדמיה האמריקאית לאמנויות ולמדעים
קטגוריה:חברי האקדמיה הלאומית למדעים של ארצות הברית
קטגוריה:אמריקאים שנולדו ב-1952
קטגוריה:זוכי מדליית רובלינג
Viasat History

**Viasat History** הוא ערוץ טלוויזיה בבעלות חברת Viasat המשודר בארצות סקנדינביה ומזרח אירופה. הערוץ משדר תכנים העוסקים בהיסטוריה, תרבות וחברה. מטה הערוץ הוא בלונדון. הערוץ החל את שידוריו במדינות סקנדינביה בספטמבר 2004 ולאחר מספר שנים החל לשדר גם במזרח אירופה, באמצעות ערוצים ייעודיים עם כתוביות המצורפות לתוכניות הערוץ.

הערוץ לא מפיק תכנים לשידור בעצמו אלא רוכש תכנים מגופי הפקות אירופיים ואמריקאיים, ותוכניות ישנות ששודרו בעבר ב-BBC או PBS כ-3 עד 10 שנים לאחר מועד שידורן המקורי.

Viasat History משדר 24 שעות ביממה ומתחריו העיקריים הם ערוץ ההיסטוריה וערוץ נשיונל ג'יאוגרפיק.

## שידורי הערוץ
הערוץ החל לשדר ב-1 בספטמבר 2004, וכיום הוא משדר במדינות הבאות:
* סקנדינביה: דנמרק, נורווגיה, פינלנד ושוודיה.
* מזרח אירופה: אוקראינה, אסטוניה, בלארוס, לטביה, ליטא, מולדובה, פולין ורוסיה.
* מרכז אירופה: בולגריה, הונגריה, צ'כיה, רומניה.
מאז 2012 הערוץ, יחד עם הערוצים Viasat Explore ו-Viasat Nature משדרים באיכות HD לצד SD.

ב-16 בינואר 2013 החל הערוץ לשדר בפורמט מסך רחב 16:9.

## סמלילי הערוץ

קובץ:Viasat History.svg|סמלילו הראשון של Viasat History 2004-2009
קובץ:Viasat History.png|הסמליל השני של Viasat History בשנים 2009–2014. 


## ראו גם
* Viasat Nature
* Viasat Sport (שוודיה)
* Viasat Explore
* Viasat

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערוצי טלוויזיה
קטגוריה:ערוצי טלוויזיה בריטיים
הארלוד טרויטיגר

**הארלוד טרויטיגר** (נולד ב-1956) הוא עיתונאי ומנחה טלוויזיה שוודי.

## ביוגרפיה
טרויטיגר נולד בגטנבורג ולמד באוניברסיטת גטנבורג, ב-1982 החל לעבוד בערוץ השוודי SVT.

ב-1991 הנחה את תחרות המלודיפסטיבלן ושנה לאחר מכן הנחה את האירוויזיון.

ב-1997 החל להנחות את התוכנית "אקספדישן רובינזון", המבוססת על סיפורו של רובינזון קרוזו בה מתמודדים נשלחים למשימות הישרדות ועל תוכנית זו התבססה התוכנית הישרדות.

ב-2007 השתתף בתוכנית "Let's Dance" המבוססת על התוכנית "רוקדים עם כוכבים".

ב-1987 הופיע כעיתונאי בסרט "Jim & piraterna Blom" לצד סטלאן סקארסגארד.

## קישורים חיצוניים

* 

קטגוריה:מנחי האירוויזיון בשוודיה
קטגוריה:מנחי טלוויזיה שוודים
קטגוריה:מתחרי רוקדים עם כוכבים (שוודיה)
קטגוריה:שוודים שנולדו ב-1956
אצטדיון Bet365

**אצטדיון Bet365** הוא אצטדיונה הביתי של קבוצת הכדורגל סטוק סיטי אשר משחקת בליגת המשנה האנגלית. האצטדיון ממוקם בעיר סטוק-און-טרנט במחוז סטפורדשייר, באזור מערב המידלנדס שבאנגליה. האצטדיון נחנך בשנת 1997 ומכיל כ-30,089 מקומות ישיבה.

עלות הקמת האצטדיון הייתה 15 מיליון לירה שטרלינג והרעיון הראשוני לבנייה של האצטדיון הועלה בשנת 1990. ב-1996 הוחלט רשמית על בנייתו ובאוגוסט 1997 נפתח האצטדיון. בשנת 2017 הורחב האצטדיון בכ-3,000 מקומות ישיבה נוספים שנוספו בפינתו הדרום-מזרחית.

בין השנים 1997–2016 האצטדיון כונה "אצטדיון בריטניה".

## קישורים חיצוניים

* 
* אצטדיון bet365 באתר הרשמי של סטוק סיטי (באנגלית)

Bet365
קטגוריה:סטוק-און-טרנט
קטגוריה:סטוק סיטי
ז'אק דשנו

**ז'אק דשנו** (נולד ב-9 בדצמבר 1945) הוא מנחה טלוויזיה ועיתונאי שווייצרי.

## ביוגרפיה
דשנו נולד בפריבור, ב-1973 החל לעבוד כעיתונאי במחלקת הספורט של הטלוויזיה השווייצרית, הוא שימש כפרשן עבור שישה משחקים אולימפיים ושש אולימפיאדות חורף, הוא נודע בכך שמ-1973 ועד 2007 סיקר את מרוץ פורמולה 1, הוא גם הנחה את אירוויזיון 1989, מאז 1979 מדי שנה הוא מוציא ספר חדש הנקרא "המדריך לגרנד פיקס" העוסק בסטטיסטיקה אודות מרוץ הפורמולה.

ב-2007 הוא הקים חברה הנקראת "JDx performance" העוסקת בניהול ספורט ובתקשורת.

## הערות שוליים

קטגוריה:מנחי האירוויזיון בשווייץ
קטגוריה:מנחי טלוויזיה שווייצרים
קטגוריה:שווייצרים שנולדו ב-1945
קרחון טינקר

**קרחון טינקר** (באנגלית: **Tinker Glacier**) הוא קרחון באורך 40 ק"מ באנטארקטיקה, המנקז את החלק המרכזי של הרי צלב הדרום וזורם דרום-מזרחה אל מפרץ ווד, על חוף ארץ ויקטוריה. 

**לשון קרחון טינקר** היא חלקו הבולט הימה של קרחון טינקר, הנשלח אל תול הפינה הצפון-מערבית של מפרץ ווד על חוף אדמת ויקטורינה. את השם הציעה הוועדה המייעצת לשמות אנטארקטיים (US-ACAN).

## היסטוריה
### מקור השם
הקרחון קיבל את שמו מן הקבוצה הצפונית של משלחת הסקר הגאולוגי של ניו זילנד (NZGSAE) בעונת המחקר (הקיץ האנטארקטי) 1963–1962.

משלחת הסקר קראה לקרחון על שם אל"ם רון טינקר, מפקד בסיס סקוט באותה עונה.

טינקר
דה ביינקורף

[ממוזער|250px|דה ביינקורף ב[אמסטרדם. צילום מכיכר דאם]]
ממוזער|250px|מבנה החנות בלילה
ממוזער|250px|פנים החנות

**דה ביינקורף** (בהולנדית: **De Bijenkorf**; בתרגום לעברית: "*הכוורת*") היא רשת של חנויות כלבו יוקרתיות בהולנד, אשר חנות הדגל שלה ממוקמת בכיכר דאם שבאמסטרדם. הרשת נמצאת בבעלות משפחת וסטון הבריטית, שבבעלותה גם רשת סלפרידג'ס (Selfridges) הבריטית, הולט רנפרו (Holt Renfrew) הקנדית, ובראון תומאס (Brown Thomas) האירית.

## היסטוריה
דה ביינקורף נוסדה בשנת 1870 על ידי סיימון פיליפ גודסמית' (1889-1845), בתור חנות סדקית קטנה ברחוב Nieuwendijk מס' 132, אחד מהרחובות העתיקים ביותר באמסטרדם. בימיה הראשונים החנות עסקה במכירת חוטים וסרטים בלבד, והעסיקה צוות של ארבעה עובדים, אך לאורך השנים הרחיבה את תחומי פעילותה בהדרגה. לאחר מותו של גודסמית' בשנת 1889, הרחיבה אלמנתו את העסק בעזרת בן דודה, ארתור אייזק, ובנה אלפרד, והעסק החל להתפשט בהדרגה גם למבנים הסמוכים.

בשנת 1909 אוחדו כלל החנויות הנפרדות ברחוב למבנה יחיד. באותה שנה הוקם גם מבנה זמני באתר ההרוס Beurs van Zocher, ובניית חנות חדשה החלה לצידו.

בשנת 1926 הוקמה בהאג חנות שנייה, אשר תוכננה על ידי האדריכל פיט קרמר, על בסיס אסכולת אמסטרדם.

חנות שלישית נפתחה ברוטרדם ב-1930, בעיצובו של וילם דודוק. כ-700,000 איש השתתפו בטקס הפתיחה. החנות ניזוקה קשות במהלך הבליץ על רוטרדם ב-1940. החלק שנותר שלם בחנות נשאר פתוח עד לשנת 1957, אך נהרס ב-1960 כחלק מעבודות הבנייה של המטרו של רוטרדם. חנות חדשה תוכננה על ידי האדריכל ההונגרי-אמריקאי מרסל ברויאר (1981-1902).

במהלך תקופת הכיבוש הנאצי של הולנד במלחמת העולם השנייה, השלטון הנאצי מנע מחייליו לרכוש בחנות, בשל היותה "מפעל יהודי". 

לאחר תום מלחמת העולם השנייה, הרשת עברה לבעלותה של קבוצת מקסדה.

## הרשת כיום
נכון לשנת 2014, דה ביינקורף כוללת 7 חנויות ברחבי הולנד. החנויות הגדולות והוותיקות ביותר, הממוקמות באמסטרדם, האג ורוטרדם כוללות שטח קמעונאי של בין 15,000 ל-21,000 מ"ר. חנויות קטנות יותר (10,000-7,500 מ"ר) פועלות באמסטלפיין, איינדהובן, אוטרכט ומאסטריכט.

סניפי הרשת בארנהם, חרונינגן, אנסחדה, ברדה ודן בוס נסגרו בסוף שנת 2014 / תחילת 2015, בעקבות החלטתה של הנהלת הרשת להתמקד בשוק היוקרה והמסחר האלקטרוני. החנות בארנהם הוחלפה בחנות של רשת פרימרק, מהלך שנתפס על ידי רבים בארנהם כפגיעה דרסטית באטרקטיביות של ארנהם כמרכז קניות.

## קישורים חיצוניים

* 

* אתר האינטרנט של החנות  

קטגוריה:אמסטרדם: מבנים
קטגוריה:רשתות כלבו
קטגוריה:הולנד: כלכלה
יודית ראקרס

**יודית ראקרס** (נולדה ב-1976) היא עיתונאית ומגישת חדשות גרמנייה.

## ביוגרפיה
ראקרס נולדה בפאדרבורן, היא למדה לתואר בעיתונאות, תקשורת, פילולוגיה גרמנית והיסטוריה מודרנית באוניברסיטת מינסטר ובמקביל עד 2001 עבדה כמגישה ברדיו מקומי, (בתחנות Radio Hochstift ו- Antenne Münster).

בשנת 2004 עברה לטלוויזיה כמגישה של תוכנית "המבורג ג'ורנל" ב- NDR, תוכנית שהנחתה עד 2010. ב-2005 החלה להגיש את מהדורת החדשות היומית "Tagesschau".

ב-2010 מגזין הבידור "מדיה" בחר בה כאחת מ-100 עיתונאיות השנה.

ב-2011 הנחתה את תחרות האירוויזיון בגרמניה ובעקבות הנחייתה זכתה בפרס הטלוויזיה הגרמני ביחד עם שני המנחים האחרים.

באותה שנה הייתה חברה בצוות השיפוט של השעשועון הטלוויזיוני "הגרמני החכם ביותר".

בשנת 2021 הפתיעה ראקרס את הפאנל והצופים בעונה הרביעית של התוכנית "הזמר במסכה" (הגרסה הגרמנית ProSieben). ראקרס הופיעה בתור אפרוח במשך ארבעה שבועות וחברי הפאנל לא הצליחו להגיע להסכמה. בפרק הרביעי כאשר הסירה את המסכה, המנחה צחקה על הפאנל ואמרה: "כולכם טעיתם".

## קישורים חיצוניים

* 

## הערות שוליים

קטגוריה:מנחות טלוויזיה גרמניות
קטגוריה:מגישות חדשות גרמניות
קטגוריה:מנחי האירוויזיון בגרמניה
קטגוריה:גרמניות שנולדו ב-1976
קטגוריה:גרמנים שנולדו ב-1976
יחסי הונגריה–קטר

**יחסי הונגריה–קטר** הם היחסים הדיפלומטיים הרשמיים שבין **[[הונגריה]]** לבין **[[קטר (מדינה)| קטר]]**.

## יחסים מדיניים
היחסים הדיפלומטיים בין שתי המדינות כוננו ב-1990 ברמת השגרירויות הלא תושבות. בשלהי 2004, הועלו היחסים לדרג השגרירות עם פתיחת שגרירותה של קטר בבודפשט בירת הונגריה. היחסים הועלו בדרג עקב ביקורו של אמיר קטר חמד בן ח'ליפה אאל ת'אני בהונגריה בשנת 2002, שם נשיא הונגריה פרנץ מאדל קיבל את פניו של זה. מספר הסכמים בילטרליים נחתמו בביקור זה.

הונגריה מנסה לחזק את יחסיה עם קטר עקב היתרונות הכלכליים שביחסים עם מדינה זו, שהונגריה, מדינה במשבר כלכלי, צריכה מאוד.

## ייצוג
* קטר מיוצגת בהונגריה בדרג השגרירות באמצעות שגרירות שהיא מחזיקה בבודפשט, בירת הונגריה. השגרירות נפתחה בסוף 2004.
* הונגריה מיוצגת בקטר בדרג השגרירות באמצעות שגרירות שהיא מחזיקה ברובע החדש וסט ביי בדוחה, בירת קטר.

## קישורים חיצוניים

* Qatar-Hungary Relations

## הערות שוליים

קטגוריה:ערכים ללא קטגוריות פיזיות - יחסי חוץ
אסתר גליל

**אסתר גליל** (נולדה ב-28 במאי 1945) היא זמרת צרפתייה-ישראלית.

## ביוגרפיה
כילדה נולדה למשפחה שעסקה במוזיקה, וגילתה כשרון לציור ולמוזיקה. החלה לנגן בגיל 5 בכלי נגינה מאולתר שהמציאה בעצמה  .

בשנת 1964 עלתה עם משפחתה לישראל  לקיבוץ נגבה בו התגוררה שנה אחת. בקיבוץ שרה לפני חבריה, שעודדו אותה לפתח קריירה מוזיקלית כזמרת מקצועית. לאחר מכן עברה גליל להתגורר בתל אביב, לאחר שהבינה ששם מרכז התרבות בישראל ושם יהיה לה סיכוי רב יותר להצליח בתחום המוזיקה.

כך החלה גליל לשיר ולהופיע עם זהר לוי וכן עם אלברט פיאמנטה ודני גוטפריד - מענקי הג'אז בישראל. כמו כן הופיעה עם חיים סבן שהיה בסיסט ואמרגן להקת האריות. כן שרה עם צביקה פיק שוקי לוי הצרצילים. לאחר מכן התחברה אל מייק בראנט והופיעה עמו במלון דן תל אביב.

בשנת 1968 אחד ממפיקי חברת התקליטים CBS התרשם מקולה והחליט להפיק לה תקליטון ראשון. אהוד מנור כתב את מילות השירים והעיבודים המוזיקליים נעשו על ידי אלברט פיאמנטה ולהקתו. שמה נרשם על התקליט ג'קי גליל. בתקליטון היו שני שירים "תחפושת חדשה" ו"אמרו לו".

בשנת 1969 יצאה גליל לסיבוב הופעות בעולם יחד עם להקת כרמון. באחת ההופעות בפריז הבחין והתרשם ממנה מנהל חברת התקליטים **"ברקלי",** והחתים אותה על חוזה הקלטות לחמש שנים.

להיטה הראשון נקרא **"le jour se leve" ("היום עולה")**. הוא נמכר תוך שבוע בשני מיליון עותקים. השיר כיכב בראש המצעד בצרפת במשך ארבעה שבועות בספטמבר 1971.

השתתפה בעשרות תוכניות טלוויזיה, ונוצרו לה מועדוני מעריצים בכל רחבי אירופה, שהגדול שביניהם בפריז.

הופיעה רבות עם מייק בראנט ברחבי אירופה ולאחר שהתאבד כתבה, הלחינה והקליטה לזכרו את השיר "**Je m'en VAIS" ("אני הולך").**

בשנות ה-90 עברה להתגורר בלוס אנג'לס, קליפורניה, ובאותן שנים הופיעה עם ברוס ספרינגסטין, ניל יאנג, מטאליקה, Guns N' Roses.

כיום גליל עוד מופיעה ברחבי ארצות הברית, מציירת, כותבת מוזיקה לסרטים ומדי שנה מבקרת בישראל משפחה וחברים. בנוסף, יש לה לפחות 10 מועדוני מעריצים פעילים בכל רחבי אירופה.

## דיסקוגרפיה
* (1971) "le jour se leve"
* (1975) "Je m'en VAIS"
* "תחפושת חדשה" (1968)
* "אמרו לו" (1968)
* (DIRTY WAR" (2002"
* (we have a dream" (2006"

## קישורים חיצוניים

* 

## הערות שוליים

קטגוריה:זמרות צרפתיות
קטגוריה:זמרות ישראליות
קטגוריה:זמרים ישראלים
קטגוריה:ציירות ישראליות
קטגוריה:ציירים ישראלים
קטגוריה:ציירות צרפתיות
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:עולים בשנות ה-1960
קטגוריה:ישראליות שנולדו ב-1945
קטגוריה:ישראלים שנולדו ב-1945
מירי ימפולסקי

**מירי ימפולסקי** () היא פסנתרנית ממוצא רוסי ובעלת אזרחות ישראלית.

## קורות חיים
בשנת 1994 זכתה ימפולסקי בפרס ולנסיה לפסנתרן הבינלאומי איטורבי. כמו כן, ימפולסקי מרצה במחלקה למוזיקה של אוניברסיטת קורנל, והיא ארגנה את פסטיבל שוסטקוביץ' באית'קה.

מבין קרובי המשפחה שלה נמנים הפסנתרנים ולדימיר וטטיאנה ימפולסקי, והמנצח ויקטור ימפולסקי. היא נשואה לזק בג'רקן, ולה שלושה ילדים, מישה, אנה ומאיה.

## קישורים חיצוניים

## הערות שוליים

קטגוריה:פסנתרנים יהודים רוסים
קטגוריה:פסנתרנים ישראלים
קטגוריה:סגל אוניברסיטת קורנל
קטגוריה:ישראליות שנולדו ב-1971
קטגוריה:ישראלים שנולדו ב-1971
חפרפרת קווקזית

**חפרפרת קווקזית** (שם מדעי: *Talpa caucasica*) היא יונק במשפחת חפרפרתיים והיא אנדמית לקווקז והרי טליש של ארמניה, גאורגיה, רוסיה, טורקיה ואיראן.
החפרפרת ניזונה בעיקר מחרקים,פרוקי-רגליים אחרים ותולעים.
## קישורים חיצוניים

## הערות שוליים

קטגוריה:חפרפרתיים
קטגוריה:גאורגיה: יונקים
קטגוריה:רוסיה: יונקים
קטגוריה:בעלי חיים שתוארו ב-1908
הילה רוח

250px|ממוזער|הילה רוח בהופעה בבארבי, יולי 2019
**הילה רוח** (נולדה ב־10 במאי 1985) היא מוזיקאית, זמרת אינדי ושחקנית ישראלית.

## ביוגרפיה
הילה רוח נולדה בטבריה לאב טורקי ואם תוניסאית. לימים נכתב בריאיון איתה:

כשהייתה רוח בת שש עברה עם משפחתה לבת ים, ובילדותה אובחנה כמחוננת. היא שירתה בחיל המודיעין, ובשנים 2008–2010 למדה בבית הספר למוזיקה רימון. בשנת 2009 הקימה את להקת "כלבי רוח" עם הגיטריסט ניר שלמה, הבסיסט נועם שחם, הקלידן איתי שטרית והמתופף גדי פטר, ושימשה סולנית הלהקה. אלבום הבכורה של הלהקה יצא בשנת 2013, ורוח כתבה לו את כל המילים והלחינה את כולו. לאחר התפרקות הלהקה יצאה רוח לדרך עצמאית.

בשנת 2015 הוציאה את אלבומה "רופאה במערב". באלבום ביצעה רוח את "דובה גריזלית", שירה של המשוררת יונה וולך, שאותו הלחינה.

בשנת 2016 החלה לשתף פעולה עם המוזיקאי רייסקינדר (אסף עדן) בהרכב ״הנוקמים 2״. הצמד מופיע ומוציא שירים מדי כמה שנים.
בשנת 2017 השתתפה בפסטיבל אינדינגב ה-11 לצד ג'ירפות, רוקפור, אסתר רדא, נגה ארז, יהוא ירון וערן צור, אור אדרי ואלון עדר ואחרים. באותה שנה הופיעה גם בפסטיבל יערות מנשה. בפסטיבל השתתפו בין היתר אורפנד לנד, אביתר בנאי, אלון עדר, אסתר רדא, עדי-קשת כהן וגל דה פז.

ב־10 במאי 2018, יום הולדתה ה־33 של רוח, יצא לאור אלבומה השני "מוסיקה לפרסומות". האלבום הגיע למקום השלישי במצעד אלבומי הקצה לשנת 2018 ולמקום הראשון בין האלבומים הישראליים.

באוקטובר 2020 הוציאה גרסת קאבר לשיר "חמדת אבות 2" של המכשפות יחד עם רונה קינן תחת פרויקט 'צו השעה'.

בשנת 2021 שיחקה בסרטה של אלינור נחמיה, "מה שלא נשבר".

ביוני 2022 יצא לאור אלבומה השלישי, "בת ים". קדמו לאלבום הסינגלים: "סופרמן", "ספרינט", "מאליבו" ו"שמש גבר".

בשנת 2023 הוציאה סינגל יחד עם היוצר "גיאגיא" בשם "דוקו רצח". נוסף לזאת, הוציאה ביחד עם המפיק עמרי סמדר אלבום EP הנקרא "October" דרך הלייבל "דיסקו חלאל".

ב-19 במרץ 2024 יצא לאור השיר "עדן", שיתוף פעולה של רוח עם אסף אמדורסקי. את הגרסה המקורית של השיר ביצעו דייוויד ברן וטינה ויימות' מהלהקה Talking Heads בסרט ובאלבום "Stop Making Sense", שחגג 40 שנה לצאתו. בהמשך השנה יצא לאקרנים הסרט "חלב", שבו שיחקה רוח בתפקיד הראשי.

## דיסקוגרפיה
* כלבי רוח (2013)
* רופאה במערב (2015)
* מוסיקה לפרסומות (2018)
* בת ים (2022)
* שחור זוהר (2026)

## קישורים חיצוניים

* 
* 
* 
* 
* 
* 
* שאלון לשבת עם הילה רוח, באתר תאגיד השידור הציבורי, 19 ביולי 2019
* 
* 
* 

## הערות שוליים

קטגוריה:זמרות ישראליות
קטגוריה:זמרות אינדי ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:בסיסטים ישראלים
קטגוריה:בסיסטיות ישראליות
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:ישראליות שנולדו ב-1985
קטגוריה:ישראלים שנולדו ב-1985
חפרפרת האב דוד

**חפרפרת האב דוד** (שם מדעי: *Talpa davidiana* או *Talpa streeti*), הידועה גם בשם **חפרפרת פרסית**, היא מין במשפחת החפרפרתיים שאנדמית לכורדסתאן שבאיראן וכנראה שגם לטורקיה. חפרפרת זאת נקראת על שם הזואולוג והכומר ארמן דוד ואוכלת בעיקר חרקים.
אורך ראשה של החפרפרת 11.5 עד 13.4 סנטימטרים. אורך הזנב 1.8 עד 3 סנטימטרים. אורך הגולגולת 28.3 עד 34.3 מילימטרים. אורך הרגליים 1.8 עד 2 סנטימטרים. המשקל נע בין 42 עד 80 גרמים. חפרפרת זו נתונה לשינוים בבתי הגידול שלה עם זאת מצב השימור שלה אינו ידוע.

## קישורים חיצוניים

## הערות שוליים

קטגוריה:בעלי חיים שתוארו ב-1884
קטגוריה:טקסונים שתוארו בידי הנרי מילנה-אדוארד
קטגוריה:חפרפרתיים
קטגוריה:איראן: יונקים
חטיפת טיסה 366 של KLM

חטיפת **טיסת KLM 366** אירעה ב-4 בספטמבר 1976, עשרים דקות אחרי המראת מטוס חברת התעופה ההולנדית KLM מנמל התעופה בעיר ניס שבצרפת. המטוס שעצר בניס לחניית ביניים בדרכו ממאלגה, ספרד לאמסטרדם נחטף בידי מחבלים פלסטינים. המחבלים דרשו בתמורה לשחרור המטוס ונוסעיו את שחרורם של שמונה מחבלים בכירים הכלואים בישראל, ביניהם הילאריון קפוצ'י וקוזו אוקמוטו. על המטוס שהו 79 נוסעים וחמישה אנשי צוות.

אחרי נחיתה לצורכי תדלוק בתוניס, המחבלים הורו לקברניט לטוס לכיוון ישראל, והמטוס הגיע בסמוך לחופי המדינה. המחבלים החלו להשמיע מסרים לנמל התעופה בן-גוריון בהם דרשו את שחרור המחבלים הכלואים, אך נמל התעופה לא הגיב. מטוסי חיל האוויר הוזנקו אל המטוס כדי למנוע ביצוע פיגוע באמצעותו, ובנמל התעופה בן-גוריון חסמו כלי רכב את מסלולי הנחיתה כדי למנוע נחיתה של המטוס ללא אישור. שגריר הולנד בישראל פנה לממשלה והפציר בה שלא ליירט את המטוס ולא לסכן את חיי נוסעיו. עם זאת ממשלת הולנד לא דרשה מישראל להיכנע לדרישות החוטפים. ראשיה אמרו כי כניעה לטרור רק תעודד חטיפות נוספות, ושהמפתח בהתמודדות עם החטיפה הוא בהעברת המסר לחוטפים שמאמציהם נטולים כל סיכוי להצליח. ראש הממשלה יצחק רבין ניתח את המצב ואמר כי אם יזכו המחבלים להצלחה בסגנון החטיפות החדש - חטיפת מטוס לא ישראלי עם נוסעים לא ישראלים על מנת ללחוץ על ממשלת ישראל - לא יהיה גבול לחטיפות המטוסים בעולם.

הוקם חפ"ק בראשותו של שר הביטחון, שמעון פרס שהתעקש שלא תהיה כל כניעה לדרישות החוטפים. בעקבות המפגש עם מטוסי חיל האוויר נסוב המטוס לכיוון קפריסין ושם נחת בנמל התעופה בלרנקה. אחרי משא ומתן הסכימו המחבלים לשחרר את החטופים בשלום ובתמורה זכו למחסה בשגרירות לבנון ולאחר מכן יצאו מהמדינה. לכניעת המחבלים תרמה העובדה שלוב, אשר בעבר שיתפה פעולה עם חטיפות, סירבה להניח למטוס לנחות בתחומה, ייתכן שבשל התפקיד שמילאה באותו זמן כנשיאת מועצת הביטחון של האו"ם. העיתון מעריב שניתח את נסיבות החטיפה העריך שהמחבלים חשבו שבשל היחסים ההדוקים בין הולנד לישראל, חטיפת מטוס הולנדי והצבת סכנת חיים בפני עשרות נוסעיו תטלטל את המדינה כאילו נחטף מטוס ישראלי ותפעיל לחץ לשחרור נוסעיו, אך בפועל הציבור הישראלי לא הגיב בהתאם. החטיפה אירעה זמן קצר למדי לאחר מבצע אנטבה, אך אפשרות לפעולה דומה לא נדונה.

## קישורים חיצוניים
ה' בלייך, אלקוס קונסטנטינידיס, יהושע כהנא, מנחם רהט, עצבי ברזל ואורך רוח שכנעו הטרוריסטים כי אין להם כל סיכוי להצליח בחטיפה, מעריב, 6 בספטמבר 1976

קטגוריה:פיגועי מיקוח
קטגוריה:חטיפות מטוסים
קטגוריה:הסכסוך הישראלי-ערבי
קטגוריה:1976 בישראל
קטגוריה:פעולות טרור ב-1976
קטגוריה:אייר פראנס-KLM
קטגוריה:טרור פלסטיני
קטגוריה:פיגועי טרור באירופה
פאולו בוי

**פאולו בוי** (באיטלקית: **Paolo Boi**; 1528–1598) היה שחמטאי איטלקי הנחשב לאחד מגדולי שחקני השחמט של המאה ה-16.

בוי נולד בסירקוזה שבסיציליה ונפטר בנאפולי. ההיסטוריון הרולד מארי טען כי הוא הורעל על ידי יריבים שקנאו בו. מקורות אחרים אומרים כי הוא הצטנן בעת ציד ומת כתוצאה מכך.

## ראו גם
* אלופי העולם בשחמט

## קישורים חיצוניים

קטגוריה:שחמטאים איטלקים
קטגוריה:ילידי 1528
קטגוריה:נפטרים ב-1598
יובל דלשד

**יובל דלשד** הוא במאי, תסריטאי ומפיק קולנוע ישראלי.
## ביוגרפיה
דלשד התפרסם ב-2015 מבימוי וכתיבת תסריט לסרט באבא ג'ון, שזכה לתואר "הסרט הישראלי הראשון בשפה הפרסית". הסרט הוקרן בהקרנת בכורה עולמית בפסטיבל הסרטים הבינלאומי בטורונטו, וזכה בפרס "הסרט הטוב ביותר" בטקס פרסי אופיר לשנת 2015, וכן ב-4 פרסים נוספים. פרס העיצוב האומנותי, הצילום, המוזיקה, והליהוק. הסרט ייצג את ישראל בתחרות לסרט הזר באוסקר האמריקאי 2015.

הסרט הוקרן ב-28 פסטיבלים בינלאומיים והוקרן ב-23 מדינות. הוא תורגם ל-5 שפות. יוונית, ספרדית, צרפתית, איטלקית ואנגלית.

יובל החל דרכו כבמאי ועורך סרטים דוקומנטריים ו״באבא ג'ון״ הוא סרטו העלילתי הראשון.

## פילמוגרפיה
* הקרב על הנפש (2009)
* התא המשפחתי (2011)
* דרישת שלום מהמלחמה (2013)
* באבא ג'ון (2015)

## קישורים חיצוניים

קטגוריה:ישראלים ילידי איראן
קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:מפיקי קולנוע ישראלים
תקיפת מפעל הנשק בסוריה (2017)

**תקיפת מפעל הנשק בסוריה** התרחשה ב-7 בספטמבר 2017 במסיאף, סמוך לעיר חמה בסוריה, ובה הותקף מפעל ליצור טילים מדויקים ונשק להשמדה המונית של מרכז סרס. צבא סוריה האשים את חיל האוויר הישראלי בתקיפה, אך ישראל לא הגיבה לפרסומים. בתקיפה נהרגו שני חיילים סורים. לפי צבא סוריה, נגרם נזק רב למפעל. לפי ההערכות, ישראל תקפה את המפעל על מנת למנוע מהנשק המתקדם המיוצר במפעל להגיע לידי איראן או חזבאללה.

## רקע
### התבססות איראנית בסוריה במהלך מלחמת האזרחים

עם המשכות הלחימה במלחמת האזרחים בסוריה, במהלך שנת 2017 ארגון המדינה האסלאמית נחלש משמעותית בכוחו ואיבד שטחים רבים משליטתו. לפי מערכת הביטחון הישראלית, בשטחים בהם הצטמצמה שליטתו ונוכחותו של ארגון המדינה האסלאמית, גברה הנוכחות של ארגון הטרור חזבאללה ושל משמרות המהפכה האסלאמית, שלוחה של איראן. תחת חסות המשטר הסורי, איראן ניסתה לייצר נתיבים יבשתיים ואוויריים לתוך סוריה להעברת סחורה ונשק לארגוני הטרור בחסותה, ואף פעלה להקמת בסיסים צבאיים, שדות תעופה, מפעלי טילים ונמלים.

### המתקפה הכימית באידליב

ב-4 באפריל 2017 הופצצה העיר ח'אן שייח'ון באידליב מהאוויר בגז עצבים. בהפצצה נהרגו 87 בני אדם ונפצעו כ-400. רופאים העידו שקורבנות המתקפה חוו חנק, התכווצות ושיתוק בעקבות החשיפה לגז הרעיל. שעות לאחר המתקפה, הופצצה מרפאה בה טופלו נפגעים מהגז הכימי. התמונות מהמתקפה ששודרו בתקשורת העולמית זעזעו את העולם המערבי שנטה לייחס את המתקפה לצבא סוריה. זו המתקפה הכימית הקטלנית ביותר במלחמת האזרחים בסוריה מאז המתקפה הכימית בע'וטה שהתרחשה בשנת 2013, לאחריה אמר נשיא ארצות הברית דאז, ברק אובמה שיביא לפירוק סוריה מנשק כימי, ויתקוף צבאית במקרה של מתקפה נוספת.

נשיא ארצות הברית, דונלד טראמפ, הביע זעזוע מהמתקפה, והורה על תקיפה צבאית נגד צבא סוריה. יומיים לאחר המתקפה תקף צי ארצות הברית את בסיס חיל האוויר הסורי שממנו המריאו המטוסים שביצעו את המתקפה הכימית.

## התקיפה
בלילה שבין 6 בספטמבר ל-7 בספטמבר 2017 הותקף מפעל לפיתוח נשק מתקדם בסוריה של מרכז סרס. במפעל יוצרו טילי קרקע קרקע מדויקים ונשק כימי. לפי צבא סוריה, בתקיפה נהרגו שני חיילים סורים. לפי הודעת המורדים, בתקיפה נהרגו מספר מדעני טילים איראנים בנוסף לחיילים הסורים.

ייתכן שבמפעל זה יוצר הנשק שבו השתמש משטר אסד במתקפה הכימית בח'אן שייח'ון באפריל 2017. אם אכן כך הדבר, תקיפה זו היא התגובה הצבאית היחידה פרט לתגובה האמריקנית נגד השימוש של צבא אסד בנשק כימי.

התקיפה התרחשה במקביל לתרגיל הגיס הצפוני של צה"ל ("אור הדגן") הגדול ביותר של צה"ל מזה 19 שנה, שמדמה מלחמה של צה"ל נגד ארגון חזבאללה. התקיפה בוצעה בדיוק עשור לאחר תקיפת הכור הגרעיני בסוריה ב-6 בספטמבר 2007. יש המעריכים כי תזמון התקיפה נועד להעביר מסר למשטר אסד, איראן וחזבאללה, לפיו ישראל לא תקבל נוכחות איראנית בסוריה.

## תגובות
*  צבא סוריה האשים את ישראל בתקיפה והזהיר מתגובה. לפי הודעתם, 2 חיילים סורים נהרגו בתקיפה ונגרם נזק כבד למפעל.
:* שר החוץ הסורי אמר בראיון ש"תגיע העת שישראל תשלם מחיר על התקיפות שלה".
* 23px|גבול המורדים טענו שבתקיפה נהרגו מדעני טילים איראנים.
*  ישראל לא לקחה אחריות על התקיפה וסירבה להגיב לפרסומים.
:* שר הביטחון, אביגדור ליברמן התייחס לתקיפה: "אנחנו לא מחפשים הרפתקאות, ולא רוצים להיגרר לקטטה כזאת או אחרת. נעשה הכל על מנת שלא לאפשר קיום פרוזדור שיעי מאיראן לדמשק".
לא התקבלה תגובה מאיראן או מרוסיה.

## הערות שוליים

קטגוריה:משמרות המהפכה האסלאמית
קטגוריה:סוריה: היסטוריה
קטגוריה:תקיפות ישראליות במהלך סכסוך ישראל–איראן–חזבאללה בסוריה
קטגוריה:תוכנית הגרעין של סוריה
קטגוריה:2017 בסוריה
קתרין לנגפורד

**קתרין לנגפורד** (באנגלית: **Katherine Langford**; נולדה ב-29 באפריל 1996) היא שחקנית אוסטרלית, הידועה בעיקר בשל תפקידה בסדרה "13 סיבות", בה היא מגלמת נערה שהחליטה לשים קץ לחייה ובתור נימואה בסדרה "מכשפת".

## ילדותה
קתרין לנגפורד נולדה בפרוורי העיר פרת' שבאוסטרליה. בתם הבכורה של זוג רופאים, אליזבת (לבית גרין) וסטיבן לנגפורד. אחותה הצעירה היא השחקנית ג'וזפין לנגפורד. קתרין החלה שיעורי פיתוח קול ב-2005, כשהייתה בת 9. בתיכון למדה בבית ספר מודרני למחוננים ומצטיינים, שם עסקה במוזיקה, בתיאטרון ובספורט והייתה שחיינית ברמה ארצית. לנגפורד סיימה את לימודי התיכון ב-2014 וניסתה להתקבל ללימודי משחק. בין 2014 ל-2015, למדה במכללה לריקוד ולאמנויות הקולנוע, שם השתתפה בהפקה גדולה של מחזמר.

## קריירה
לנגפורד השתתפה בשני סרטים קצרים ב-2015, כמו "Imperfect Quadrant" ו-"Daughter". לנגפורד גילמה את הדמות הראשית, סקרלט, בסרט הקצר "Daughter" שהוצג בבכורה בפסטיבל קאן ב-2016. שיחקה גם בסרט "The Misguided".

לנגפורד נבחנה לתפקיד הראשי ב-"13 סיבות" בסקייפ, כאשר מעולם לא עבדה בארצות הברית. בסדרה, המהווה עיבוד טלוויזיוני של ספר בעל שם דומה, היא שיחקה תלמידת תיכון אמריקאית בשם האנה בייקר, שמשתפת מדוע בחרה לשים קץ לחייה. בעוד דמותה של האנה עמדה במחלוקת, מבקרי הטלוויזיה היללו פה אחד את הופעתה של לנגפורד, ואף כינו אותה 'תגלית השנה'. היא זכתה לשבחים ולתהילה רבה בעקבות תפקידה בסדרה.

בדצמבר 2016, היא חתמה בסוכנות המפורסמת WME בה חתומים עשרות מהשחקנים והבמאים המפורסמים בהוליווד.

באוקטובר 2018 לוהקה ל"נוקמים: סוף המשחק". עם זאת, סצנותיה נחתכו מהגרסה הסופית של הסרט, כאשר הבמאים האחים רוסו חשפו כי לנגפורד לוהקה כגרסה בגיל העשרה לבתו של טוני סטארק, מורגן. הסצנה שלה הוסרה כאשר השינוי בשחקנים בלבל את הקהל והבמאים הבינו שאין קשר רגשי עם הגרסה הישנה יותר של הדמות.

בשנת 2018 כיכבה לצד ניק רובינסון בסרט "באהבה, סיימון" ושיחקה שם את ליאה.

בשנת 2019 שיחק בסרט קומדיה השחורה של ריאן ג'ונסון, "רצח כתוב היטב".

בשנת 2020 גילמה הדמות הראשית, נימואה, בסדרת הטלוויזיה "מכשפת" של נטפליקס.

בשנת 2022 שיחקה במיני סדרה האוסטרלית "Savage River".

באוקטובר 2022, לוהקה לגלם את סמנתה בירד בסדרת הדרמה "The Venery of Samantha Bird" בערוץ Starz. הסדרה צילמה שישה פרקים לפני שנאלצה להשהות את ההפקה עקב שביתה של גילדת התסריטאים של אמריקה ב-2023. בספטמבר 2023, הוכרז שהסדרה לא תחדש את הצילומים בעקבות השביתה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:אוסטרליות שנולדו ב-1996
קטגוריה:אוסטרלים שנולדו ב-1996
סקושגורד

**סקושגורד** הוא תעתיק לשם המשפחה השוודי Skarsgård, שבטעות מתועתק גם כ **סקארסגארד**.

קטגוריה:שמות משפחה שוודיים
עונת 2008/2009 בליגה האדריאטית

**עונת 2008/2009 ב[[הליגה האדריאטית|ליגה האדריאטית]]** הייתה העונה השמינית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 3 קבוצות, קרואטיה - 4 קבוצות, בוסניה והרצגובינה - קבוצה בודדת, סרביה - 5 קבוצות, מונטנגרו - קבוצה בודדת.

המשחק הראשון התקיים ב-4 באוקטובר 2008 ותחרות הסתיימה ב-18 באפריל 2009. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור. 

העונה הסתיימה בניצחון של פרטיזן בלגרד מסרביה, בפעם השלישית בתולדות המועדון ובפעם השלישית ברציפות

## טבלת הליגה

## פיינל פור
המשחקים נערכו בטיבולי הול, ליובליאנה

## קישורים חיצוניים
נתונים מפורטים של העונה

קטגוריה:תחרויות כדורסל ב-2008
קטגוריה:תחרויות כדורסל ב-2009
קטגוריה:עונות בליגה האדריאטית
אוראל לוי

**אוראל לוי** (נולד ב-1996 באשדוד) הוא כדורסלן ישראלי בגובה 2.17 מ' המשחק בעמדת הסנטר בהפועל אשדוד מהליגה הארצית דרום בכדורסל.

אוראל היה הישראלי הגבוה ביותר, כשנכון לשנת 2022 המחזיק בשיא הוא אחיו גלעד שגובהו 2.20 מ'. לשניים שני אחים נוספים גבוהים ומשחקים כדורסל: יוגב, השני בגילו אחרי אוראל, שגובהו 2.10 מ', ונבו הצעיר בן ה-16 ב-2022 שגובהו 2.02 מ', כשאביהם איתי בגובה 1.93 מ' ואימם נילי בגובה 1.90 מ'. בכך משפחת לוי מאשדוד היא המשפחה הגבוהה בישראל ומהגבוהות ביותר בעולם.

## חיים מוקדמים
לוי גדל באשדוד במשפחה דתית לאומית ואף למד בישיבת בני עקיבא "נווה הרצוג" בניר גלים. אביו בן למשפחה מיהדות תימן ואילו אמו היא בת להורים מיהדות אלג'יריה. הוא החל לשחק כדורסל בכיתה ב' ושיחק במסגרת בית"ר אשדוד. בגיל 14 החליט לפרוש מהקבוצה בשל רצונו להתקדם ברמת הכדורסל ובשל סירוב האגודה לשחררו נאלץ לשבת שנה מחוץ לאימוני כדורסל מקצועיים, הוא עבר בגיל 15 להתאמן באקדמיית הכדורסל שבמכון וינגייט תחת פיקוחם של יעקב ג'ינו ונתי כהן (שהביא אותו לתוכנית) שדואגים לפיתוח שחקנים גבוהים.

בשל בעיה מולדת בכף רגלו כמעט ונאלץ לפרוש מכדורסל מקצועני בגיל 18, אך סירב להצעת רופאיו ועבר ניתוח שחיפה חלקית על הבעיה שממנה סבל שם. לוי שירת בצה"ל כמש"ק דת על תקן ספורטאי מצטיין שאפשר לו לשלב קריירה ספורטיבית עם מילוי חובת השירות.

## קריירה מקצוענית
לוי החל את הקריירה המקצוענית שלו בעונת 2014/2015 כשהוחתם במאי 2015 במדי אליצור יבנה מהליגה הלאומית בכדורסל שבה שיחק גם במסגרת הנוער. הוא הוחתם לשחק בקבוצה גם בעונת 2015/2016 אך הקבוצה לא עמדה ביעדיה באותה העונה ונשרה לליגה הארצית בכדורסל.

בעונת 2016/2017 עבר לשחק במדי מכבי בת-ים שגם היא מהליגה הארצית, איתה הגיע לגמר הפלייאוף של הליגה אך הפסיד 2:1 בסדרה לקבוצתו לשעבר, אליצור יבנה, בתום העונה שעלתה וחזרה לליגה הלאומית.

## הערות שוליים

## קישורים חיצוניים

קטגוריה:כדורסלנים ישראלים
קטגוריה:כדורסלני אליצור יבנה
קטגוריה:אשדוד: כדורסלנים
קטגוריה:ישראלים שנולדו ב-1996
קייט פליטווד

**קייט פליטווד** (באנגלית: **Kate Fleetwood**; נולדה ב-24 בספטמבר 1972) היא שחקנית אנגלייה.

## ביוגרפיה
פליטווד נולדה בסירנסטר שבאנגליה. היא גדלה בסטרפורד-אפון-אייבון, ולמדה באוניברסיטת אקסטר. הקריירה שלה התחילה בילדותה כהופיעה עם הלהקה השייקספירית המלכותית.

פליטווד הייתה מועמדת לפרס טוני על הופעתה במחזה "מקבת'" שהועלה בפסטיבל התיאטרון של צ'יצ'סטר והוצג אחר כך בווסט אנד ובברודוויי. פליטווד הייתה מועמדת לפרס אוליביה על הופעתה בתפקיד ג'ולי במחזמר "London Road" בתיאטרון הלאומי. היא פטרונית של תיאטרון En Masse, ויחד עם בעלה רופרט היא פטרונית של Escape Insight Arts בסטרפורד אפון אייבון.

בשנת 2021 שיחקה פליטווד בסדרת הפנטזיה האמריקאית "מחזור כישור הזמן", אשר מבוססת על הספר מחזור כישור הזמן מאת רוברט ג'ורדן שעלתה בשירות הסטרימינג פריים וידאו.

## חיים אישיים
פליטווד נשואה לבמאי התיאטרון רופרט גולד ולהם בן ובת.

## תפקידים בתיאטרון

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות אוניברסיטת אקסטר
קטגוריה:חברי הלהקה השייקספירית המלכותית
קטגוריה:בריטיות שנולדו ב-1972
קטגוריה:בריטים שנולדו ב-1972
יחסי צרפת – קוריאה הצפונית

לצרפת וקוריאה הצפונית יחסים מוגבלים מאוד. צרפת היא אחת משלוש המדינות היחידות באיחוד האירופי (יחד עם אסטוניה ופורטוגל) שלא מקיימת יחסים דיפלומטיים עם קוריאה הצפונית ואחת משלוש המדינות היחידות בעולם (יחד עם יפן וקוריאה הדרומית) שלא מכירה באופן רשמי בקוריאה הצפונית.

לפי סקר של ה-BBC מ-2013, 81% מהצרפתים מאמינים שלקוריאה הצפונית השפעה שלילית על העולם. 9% מהצרפתים מאמינים שלקוריאה הצפונית השפעה חיובית על העולם.

## היסטוריה
באופן רשמי, מעולם לא התקיימו יחסים בין קוריאה הצפונית וצרפת כמדינות. צרפת לא מכירה בקוריאה הצפונית, ולכן, צרפת מכירה בשלטון דה-יורה של קוריאה הדרומית בכל קוריאה.

העמדה הרשמית של צרפת היא שצרפת תשקול להכיר בקוריאה הצפונית ולקיים עמה יחסים דיפלומטים, אם וכאשר תפסיק את תוכנית הגרעין שלה ותשפר את מצב זכויות האדם בה.

נשיא צרפת פרנסואה מיטראן ביקר בקוריאה הצפונית ב-1981, אך הביקור לא הוביל לצעד מדיני כלשהו.

ב-2009, נשיא צרפת ניקולא סרקוזי מינה את ז'אק לאנג, פוליטיקאי סוציאליסט צרפתי, לנציג המיוחד שלו בקוריאה הצפונית. לאנג ביקר בפיונגיאנג ב-9 בנובמבר למה שכינה 'משימת הקשבה', שמטרתה להרחיב את הקשרים בין צרפת וקוריאה הצפונית ולדון בתוכנית הגרעין של האחרונה. לאנג תדרך מספר דיפלומטים בכירים (כולל תת-מזכיר המדינה האמריקני ג'יימס סטיינברג, ושגרירים של מספר מדינות, בהן רוסיה) באשר למשימתו לפני שזו פורסמה. היו שהטילו ספק בכישוריו של לאנג, אך הוא טען שהוא הונע על ידי 'ההשראה' מהשינוי שעוברת קוריאה הצפונית.

ב-18 בדצמבר 2009, קוריאה הצפונית קיבלה את הצעת צרפת לייסד שיתוף פעולה בתחום התרבות, כצעד ראשון בנורמליזציה ביחסי שתי המדינות. בספטמבר 2011 משרד החוץ הצרפתי הצהיר שצרפת 'על סף' פתיחת משרד בקוריאה הצפונית, שיעסוק, בנוסף לשיתוף פעולה בתחום התרבות, בייצוג קבוצות הסיוע הצרפתיות שפועלות בקוריאה הצפונית. דובר משרד החוץ הצרפתי מסר גם שהדיפלומט הצרפתי Olivier Vaysset יעמוד בראש המשרד, "בהתחשב בצרכים שזוהו בתחום התרבות ובתחום ההומניטרי". המשרד נפתח ב-10 באוקטובר 2011. ממשלת צרפת הבהירה שפתיחת המשרד לא מהווה הכרה בקוריאה הצפונית; הכרה כזו עודנה תלויה ב"שיפור בנושא הגרעיני, ביחסים בין שתי הקוריאות, במצב ההומניטרי ובמצב זכויות האדם".

## יחסים כלכליים ותרבותיים
היחסים הכלכליים בין שתי המדינות מוגבלים גם הם. ב-2016, הסחר ביניהן עמד על 8.2 מיליון יורו בלבד, והייצוא הצרפתי לקוריאה הצפונית עמד על 2 מיליון יורו.

54 אזרחים צרפתים גרים בקוריאה הצפונית, נכון ל-2005, כולם עובדים בארגוני סיוע הומניטרי. צרפת מגישה סיוע כלכלי לקוריאה הצפונית, ומאפשרת למספר מוגבל של סטודנטים צפון-קוריאנים ללמוד בצרפת בכל שנה.

הסרט הצפון-קוריאני 'יומן התלמידה' יצא לאקרנים בצרפת בסוף 2007.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אין עם מי לדבר

**אין עם מי לדבר** הייתה תוכנית טלוויזיה סאטירית ששודרה בערוץ 2 בין השנים 1993–1995. התוכנית שודרה במסגרת שידורי רשת והנחה אותה יאיר גרבוז. בין חברי הצוות הקבוע: דני קרמן, יהונתן גפן, אלדד זיו, דניאלה שמי, אהרון שמי, אודיה קורן, יאיר ניצני וראובן ריבלין, לימים נשיא המדינה. גיל קופטש התארח בתוכנית מספר פעמים.

חברי הצוות היו דנים בענייני השעה באופן הומוריסטי, תוך שילוב משפטי מחץ.

התוכנית היוותה השראה לתוכנית גב האומה.

## קישורים חיצוניים

## הערות שוליים

קטגוריה:ערוץ 2: תוכניות וסדרות
קאדילק נארט

**קאדילק נארט** (באנגלית: **Cadillac NART**) היא מכונית קונספט של חטיבת קאדילק בחברת ג'נרל מוטורס האמריקאית. הדגם הוצג בשנת 1970, ותוכנן על ידי "זאגאטו".

הדגם "קאדילק נארט" הוגדר כמכונית ספורט בתצורת קופה, 2 דלתות, 4 מושבים. הפנסים הקדמיים היו מתקפלים.

## אבזור דגם ה"קאדילק נארט"
* חלונות חשמל
* מיזוג אוויר
* רדיו AM/FM

## תמונה

קובץ:Cadillac NART 1970 (220610043).jpg| קאדילק נארט, שנת 1970


## ראו גם
* קאדילק שש-עשרה

## לקריאה נוספת
* קאדילק נארט - קונספט (1970) ( Concept Car of the Week: Cadillac N.A.R.T. (1970) - Car )
* קאדילק נארט - תמונות

## קישורים חיצוניים

* קאדילק נארט (2:42 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות קונספט
נארט
קטגוריה:מכוניות אמריקאיות
קטגוריה:דגמי מכוניות שהושקו ב-1970
קאדילק אסקאלה

**קאדילק אסקאלה** (באנגלית: **Cadillac Escala**) היא מכונית קונספט של חטיבת קאדילק חברת בת של יצרנית הרכב **[[ג'נרל מוטורס]]** האמריקאית. הדגם הוצג בשנת 2016.

## קאדילק אסקאלה
דגם ה"קאדילק אסקאלה" הוגדר כמכונית סלון.

דגם ה"קאדילק אסקאלה" תוכנן ונבנה בהתאם לפלטפורמת אומגה של חברת ג'נרל-מוטורס ("GM Omega platform").

עיצוב דגם קאדילק CT5 שנת 2019 (מודל 2020) נלקח מדגם "קאדילק אסקאלה".

## תמונות
* [                                                                                                            קדילק אסקאלה - תמונות] ( The Cadillac Escala Concept takes the idea of a flagship )

## לקריאה נוספת
* קאדילק אסקאלה ( Orensten, Evan August 19, 2016 ("Cadillac'sEscala 
* קאדילק אסקאלה - מכונית קונצרט - בתוך הרכב ( Inside Cadillac's Escala Concept Car - Cool Hunting)

## קישורים חיצוניים
* 

* הצגת קאדילק אסקאלה (7:26 דקות), יו-טיוב

## הערות שוליים

קטגוריה:מכוניות סלון
קטגוריה:מכוניות קונספט
אסקאלה
קטגוריה:מכוניות אמריקאיות
קטגוריה:דגמי מכוניות שהושקו ב-2016
עונת 2010/2011 בליגה האדריאטית

**עונת 2010/2011 ב[[הליגה האדריאטית|ליגה האדריאטית]]** הייתה העונה העשירית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 4 קבוצות, בוסניה והרצגובינה - 2 קבוצות, סרביה - 4 קבוצות, מונטנגרו - קבוצה בודדת. בנוסף לכך, בעונה זו הוזמנה קבוצה מצ'כיה.

המשחק הראשון התקיים ב-8 באוקטובר 2010 ותחרות הסתיימה ב-21 באפריל 2011. בתחרות השתתפו 14 קבוצות. 

התחרות כללה את שלב העונה הסדירה (26 סיבובים) ושלב הפיינל פור. 

העונה הסתיימה בניצחון של פרטיזן בלגרד מסרביה, בפעם החמישית בתולדות המועדון ובפעם החמישית ברציפות.

## טבלת הליגה

## פיינל פור
המשחקים נערכו בסטוז'יצה ארנה, ליובליאנה

## קישורים חיצוניים
נתונים מפורטים של העונה

קטגוריה:תחרויות כדורסל ב-2010
קטגוריה:תחרויות כדורסל ב-2011
קטגוריה:עונות בליגה האדריאטית
קטגוריה:2010 באירופה
קטגוריה:2011 באירופה
מור ממן

**מור ממן** (נולדה ב-30 ביולי 1995) היא דוגמנית ואשת עסקים ישראלית. מלכת היופי של ישראל לשנת 2014. ממן היא הבעלים של מספר עסקים, ובניהם "מור ממן קוסמטיקס" ו"le bébé pur".

## ביוגרפיה
ממן נולדה וגדלה בבאר שבע. אמהּ, אילנה זכתה בתחרות מיס באר שבע בצעירותה. למדה בתיכון מקיף ו' במגמת גרפיקה ממוחשבת.

בתחרות מלכת היופי שיתפה ממן בחוויותיה האישיות כילדה מלאה, וביקשה להביא למודעות את נושא ההשמנה והטיפול בו בכלים נכונים. ייצגה את המדינה בתחרות היופי מיס עולם באותה השנה. לאחר התחרות שירתה בצה"ל בחיל האוויר.

בבעלותה חברת קוסמטיקה הפועלת בכמה אזורים באמריקה והיא עוסקת בנדל"ן בישראל. בשנת 2019 הקימה את מותג האיפור "מור ממן קוסמטיק". בשנת 2021 הקימה את חברת הטיפוח לתינוקות ואימהות "le bébé pur".

ב-2016 פורסם כי היא החלה בתהליך של חזרה בתשובה, וב-2025 הגדירה את עצמה כדתייה וכחסידת חב"ד.

לממן שני ילדים שילדה במהלך נישואיה לישראל פרנק אמסלם, ממנו התגרשה ב-2022. במאי 2025 נישאה לאיש העסקים דוד אזולאי, לאחר כשלושה חודשים נפרדו והחלו בתהליך של זוגיות מחדש. 

מתגוררת בנתניה.

## קישורים חיצוניים
* 
* 
* 
* 
* 
* 
* 
* "אני כבר לא חוזרת בתשובה. אני דתייה": מור ממן בריאיון אישי בערוץ הידברות, 13 מאי 2025
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:חוזרות בתשובה
קטגוריה:בוגרות תיכון מקיף ו' (באר שבע)
קטגוריה:בוגרי תיכון מקיף ו' (באר שבע)
קטגוריה:נשות עסקים ישראליות
קטגוריה:אנשי עסקים ישראלים
קטגוריה:נתניה: אישים
קטגוריה:ישראליות שנולדו ב-1995
קטגוריה:ישראלים שנולדו ב-1995
יחסי קומורו–קטר

היחסים הדיפלומטיים בין '''האיחוד של איי קומורו''' לבין **[[קטר (מדינה)|מדינת קטר]]** ידעו עליות ומורדות.

## היסטוריה
קטר הקימה שגרירות במורוני בירת האיים ב-2014. שגריר קומורו מקטר, מובארכ בן עבדול-רחמן אל נאצר, הציג את כתב האמנתו לנשיא קומורו בנובמבר 2014.

קומורו הקימה שגרירות ומינתה שגריר ראשון בוסט ביי, דוחה בינואר 2014.

כהונתו של השגריר הסתיימה בינואר 2016.

### המשבר הדיפלומטי של קטר
ערב הסעודית, מצרים, איחוד האמירויות הערביות ובחריין ניתקו את כל יחסיהן הדיפלומטיים עם קטר ב-5 ביוני 2017. ניתוק היחסים כלל עזיבה מידית של שגרירי קטר את מדינות אלו, איסור רשמי של המדינות על נסיעה לקטר והסחר נאסר. ארבע המדינות ניתקו את יחסיהן עם קטר בטענה שהיא מסייעת במימון ארגוני טרור. ב-7 ביוני 2017, גם קומורו ניתקה את יחסיה עם קטר והצטרפה למדינות המחרימות.

הנשיא לשעבר, אחמד סמבי, גינה את ההחלטה לנתק את הקשרים עם, ואמר כי קומורו הפסידה קשרים עם "מדינה ידידותית".

נציגי קטר בקומורו גורשו מהמדינה ב-19 ביוני ב-2017, לאחר שהאיים ניתקו את הקשרים עם קטר. שלטונות קומורו נתנו להם 48 שעות לעזוב את המדינה.

## ביקורים דיפלומטיים
ב-22 באפריל 2010, האמיר חמד בן ח'ליפה אאל ת'אני הפך לראש המדינה הערבי הראשון שמגיע לביקור רשמי באיי קומורו. קטר העניקה לקומורו 20 מיליון אירו במהלך הביקור.
הנשיא הקומורי אחמד סמבי אישר כי הכסף הופקד בבנק המרכזי של קומורו בחודש מאי 2010.

## הערות שוליים

קטגוריה:ערכים ללא קטגוריות פיזיות - יחסי חוץ
As Coleguinhas – Vol. 4

***As Coleguinhas – Vol. 4*** (בעברית: **הקולקגינות ''–'' כרך 4**) הוא אלבום האולפן החמישי של הצמד הברזילאי סימונה & סימריה. האלבום יצא לאור ב-22 במרץ 2014 על ידי חברת התקליטים סוקיאל מיוזיק. בנוסף, הוציאו הצמד גרסת דלוקס שמכילה בתוכה שלוש גרסאות שונות לשלושה שירים מן האלבום.

מהאלבום יצא סינגל אחד בלבד; "Ele Bate Nela". השיר זכה להצלחה מתונה בברזיל בלבד.

## רקע והפקה
לאחר שהוציאו ארבעה אלבומי אולפן, הודיעו הצמד כי האלבום החמישי שלהן עתיד לצאת לאור בשנת 2014, לאחר שהקליטו אותו בין השנים 14–2013, האלבום הוצא לחנויות ב-22 במרץ 2014. את האלבום הפיקה סימריה מנדס, ואת כל שירי האלבום כתבו סימריה וסימונה כאחד.

## סינגלים
* "Ele Bate Nela" ***–*** הסינגל הראשון מן האלבום. יצא לאור ב-27 במאי 2014, כסינגל הראשון והאחרון מן האלבום. הסינגל זכה להצלחה מתונה בברזיל, והצליח למכור כמויות עותקים מועטות ברחבי העולם. לסינגל יצא ווידאו קליפ מלא ב-27 במאי, באותה שנה. שלושה ימים לאחר יום הולדתה של סימונה. הווידאו קליפ זכה להצלחה רבה ונכון לספטמבר 2017, מונה הצפיות שלו עולה על למעלה מ-51 מיליון צפיות.

## רשימת רצועות

## הערות שוליים

קטגוריה:אלבומי סימונה & סימריה
חפרפרת לבנטית

**חפרפרת לבנטית** (שם מדעי: *Talpa levantis)* נקראת גם **חפרפרת [[הים השחור]]**, היא מין חפרפרת במשפחת החפרפרתיים, החפרפרת הלבנטית מצויה בארמניה, אזרבייג'ן, בולגריה, גאורגיה, רוסיה, איראן וטורקיה.
החפרפרת ניזונה מחסרי חוליות כמו חרקים.
## תת-מינים
תת-המינים של החפרפרת לבנטית הם:
* *Talpa levantis levantis*
** Talpa levantis minima*
* *Talpa levantis talyschensis*
* *Talpa levantis transcaucasica*

## קישורים חיצוניים

## הערות שוליים

קטגוריה:טקסונים שתוארו בידי אולדפילד תומאס
קטגוריה:חפרפרתיים
קטגוריה:בולגריה: יונקים
קטגוריה:גאורגיה: יונקים
קטגוריה:בעלי חיים שתוארו ב-1906
DarkComet

**דארקומט** (באנגלית: **DarkComet**) היא תוכנת מחשב זדונית המאפשרת שליטה וניהול מחשב מרוחק (RAT). תוכנה זו תומכת במערכות הפעלה חלונות מבית מיקרוסופט ומאפשרת למשתמש בה להריץ כלים ופקודות במחשב מרוחק.ממוזער|שרתי הלקוח מחוברים לשרת ענן גדול ומתוכו ניתן לנהל את הלקוחות.התוכנה מאפשרת שליטה על מערכות הפעלה עם ממשק משתמש גרפי (GUI) ומציעה כלי תמיכה רבים המסייעים בפתרון תקלות. לדארקומט מספר כלים זדוניים המאפשרים לצלם מסך, ללכוד סיסמאות, רישום הקשות, הפעלת קבצים ועוד. 

## מבנה התוכנה
ישנם שני מרכיבים לתצורת שרת-לקוח, קובץ הלקוח (אותו מתקינים על המחשב המרוחק) וקובץ השרת (המציג פאנל ניהול ומאפשר הרצת פקודות).

קובץ השרת חייב להיות מותקן במחשב המרוחק בו רוצים לשלוט ומכיל ממשק הפעלה פשוט המאפשר לבצע פעולות שונות:

## איתור ומניעה
רוב מערכות האנטי-וירוס מזהות את התוכנה ומסירות אותה מהמחשב באופן אוטומטי, עם זאת כדי להבטיח את שלמות המערכת יש לעדכן את מערכת ההפעלה והיישומים המותקנים עליה לעיתים קרובות. התוכנה מופצת ברשתות חברתיות, דואר אלקטרוני, באתרים פגיעים וזדוניים ותתחיל לפעול לאחר ההרצה הראשונית.

ניתן לאתר את הקובץ הזדוני ולזהות פעולות חשודות בעזרת מספר כלים מהאוסף לניהול, אבחון, ניטור ופתרון בעיות בסביבת חלונות מבית מיקרוסופט Sysinternals:
* **[[TCPView]]** - מציגה רשימה מפורטת של כל תהליכי ה-TCPV6, UDP, TCP המחוברים ואלה הנמצאים במצב האזנה. במידה ותזהה תוכנה זדונית היא תסגור את החיבור מיד, בנוסף מאפשרת למשתמש לסגור חיבורים הנמצאים במצב ESTABLISHED, באופן ידני.
* **[[Process Explorer]]** - מספקת אפשרויות זהות לכלי מנהל המשימות של חלונות ובנוסף מכילה בתוכה גם אוסף תוכנות לאיסוף מידע על תהליכים הפועלים במערכת של המשתמש.
* **[[Process Monitor]]** - מציג מידע אודות מערכת הקבצים, הרישום, תהליכים, תהליכי משנה ו-DLL בזמן אמת ועוקב אחר פעילות היישום.
* **Autoruns** - גרסה מתקדמת של מנהל המשימות.

## ראו גם
* TeamViewer
* Back Orifice
* Netbus
* פרוטוקול VNC לשליטה מרחוק

## קישורים חיצוניים
* 
* האתר הרשמי (באנגלית)
* שימוש בתוכנה נגד אזרחי סוריה (באנגלית)
* פאביו ליאור רחמים, מדריך למשתמש ב-Darkomet RAT (עברית)

קטגוריה:תוכנות מערכת
קטגוריה:תוכנה חופשית